Vodskov kirke

Vodskov kirke ligger i Vodskov i utkanten av Ålborg. Kirken er bygget etter inspirasjon av gamle landsbykirker og er tegnet av P.V. Jensen Klint. Den ble innviet 6. juni 1909.

Oppføringen av kirken kom i gang etter initiativ av en lokal sakfører Anders Olesen som tilbød seg å betale for oppføringen av kirken. Han tok kontakt med Jensen Klint for at han skulle stå for prosjektet.

Med seg hadde Jensen Klint Povl Baumann og Frederik Kiørboe som begge arbeidet hos han som tegnere på dette tidspunkt.

Kirkens indre
Kirkens indre har gotiske krysshvelv. På apsidens halvkuppelhvelv har Rudolf Rud-Petersen med bistand av Niels Larsen Stevns utført et freskomaleri av Kristoffer med Jesusbarnet på skulderen. Motivet ble valgt av Olesen.
Rud Petersen har flankert Kristoffer med to engler og latt Helligåndsduen sveve over Jesusbarnet, som markeres med en voldsom stukkglorie, og med dette antydes en Majestas-fremstilling.

Altertavlen og forsiden av alterbordet er utført i utskåret tre og er belagt med bladgull. Begge er tegnet av Jensen Klint.
Tavlen er skåret ut som et vintre med blader og drueklaser. I midten ses en sort plate med Nattverdens innstiftelsesord. 

Døpefonten er utført i granitt og er tegnet av Jensen Klint. På fonten står dåpsbefalingen LADER DE SMÅ BØRN KOMME TIL MIG OG HINDRER DEM IKKE, THI DEM HØRER HIMMERIGETS RIGE TIL.

Prekestolen er av mur. Stolverket og orgelfasaden utformet i rokokko er også tegnet av arkitekten.

Referanser 

Kirker i Aalborg
Kirker fra 1909
1909 i Danmark
Kirker i Aalborg stift
Danske kirker fra 1900-årene